คือหนูมีอาการเหนื่อย หายใจไม่ทั่วท้อง คันตามลำตัว ไม่ค่อยถ่าย กินน้อยลง อย่างนี้มีโอกาสเป็นโรคไทรอยด์หรือโรคอื่นๆมั้ยคะ
สวัสดีค่ะ อาการเหนื่อยง่าย อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-โรคไทรอยด์ทำงานมากผิดปกติ-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลโรคไทรอยด์ทำงานมากผิดปกติ อาจมีอาการอื่นๆร่วมด้วย เช่น ใจสั่น ตาโปน กินจุขึ้น แต่น้ำหนักลด วินิจฉัยได้ด้วยผลเลือดพบค่าไทรอยด์สูงผิดปกติควรไปพบแพทย์หากเหนื่อยง่ายมากขึ้น ตัวบวม ไอมาก ใจสั่น แน่นอก หรือมีอาการของไทรอยด์มากเกินไปดังกล่าวไปการดูแลตัวเองเบื้องต้น งดการออกแรงหนักไปชั่วคราวก่อน หากมีอาการให้รีบนั่งพัก อยู่ในที่ที่มีอากาศถ่ายเทดี รับประทานอาหารสุกสะอาด และพักผ่อนให้เพียงพอ